La Selecció Valenciana Valenta Sub-12, campiona d'Espanya amb l'alboraiera Irene Fernández Albalá
28 de març de 2024

La Selecció Valenciana Valenta Sub-12 s'ha proclamat campiona d'Espanya, un equip en el qual es troba l'alboraiera Irene Fernández Albalá. Ho ha fet en els camps 'Ernesto Cotorruelo' de Madrid, en un partit molt disputat amb l'Euskadi que es va decidir en els penals finals, després d'aconseguir un empat.

L'alcalde d'Alboraia, Miguel Chavarría, aplaudeix l'assoliment aconseguit: "No sols és una boníssima notícia per al nostre municipi, que destaca pels nostres enormes esportistes, sinó també per al món esportiu femení: persones com Irene són tot un referent per a les més xicotetes d'Alboraia. Per descomptat, és un orgull tindre a veïns i veïnes com Irene. Volem que tots els equips locals tinguen modalitat femenina".

Amb aquesta gran victòria, l'equip es fa amb el seu tercer títol Sub-12 de la Selecció Valenciana i repeteix l'eufòria de 2001 i 2009. La bona notícia és doble, ja que també suposa el primer títol Valenta obtingut per la Selecció Valenciana en aquest esport des de l'any 2018, quan el sub18 es va alçar amb la copa.